CELEX: 32007D0320
Language: sl
Date: 2007-03-22 00:00:00
Title: 2007/320/ES: Sklep Komisije z dne 22. marca 2007 o ustanovitvi strokovne skupine držav članic za digitalizacijo in digitalno arhiviranje

9.5.2007   
            
            
               SL
            
            
               Uradni list Evropske unije
            
            
               L 119/45
            
         
      SKLEP KOMISIJE
   
   z dne 22. marca 2007
   o ustanovitvi strokovne skupine držav članic za digitalizacijo in digitalno arhiviranje
   (2007/320/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:
   
               (1)
            
            
               Člen 157 Pogodbe daje Skupnosti in državam članicam nalogo, da zagotovijo pogoje, potrebne za konkurenčnost industrije Skupnosti. Člen 151 določa, da mora Skupnost prispevati k razcvetu kultur držav članic in pri tem upoštevati njihovo nacionalno in regionalno raznolikost ter hkrati postavljati v ospredje skupno kulturno dediščino.
            
         
               (2)
            
            
               Sporočilo Komisije „i2010 – Evropska informacijska družba za rast in zaposlovanje“ (1) je napovedalo vodilno pobudo glede digitalnih knjižnic.
            
         
               (3)
            
            
               Sporočilo Komisije „i2010: digitalne knjižnice“ (2) je sprožilo pobudo glede digitalnih knjižnic, sestavljeno iz ukrepov na področju digitalizacije, spletne dostopnosti in digitalnega arhiviranja kulturnega gradiva in znanstvenih informacij.
            
         
               (4)
            
            
               Priporočilo Komisije 2006/585/ES z dne 24. avgusta 2006 o digitalizaciji in spletni dostopnosti kulturnega gradiva in digitalnem arhiviranju (3) (v nadaljevanju imenovano „priporočilo Komisije“) poziva države članice, da sprejmejo ukrepe za izboljšanje svojih politik na teh področjih.
            
         
               (5)
            
            
               Sklepi Sveta z dne 13. novembra 2006 o digitalizaciji in spletni dostopnosti kulturnega gradiva in digitalnem arhiviranju (4) (v nadaljevanju „sklepi Sveta“) pozivajo Komisijo, naj prispeva k izboljšanemu usklajevanju politik na teh področjih, zlasti z ustanovitvijo skupine strokovnjakov iz držav članic.
            
         
               (6)
            
            
               Za dosego teh ciljev je potrebno, da Komisija uporabi strokovno znanje strokovnjakov iz držav članic, zbranih v svetovalni skupini.
            
         
               (7)
            
            
               Skupina bi morala prispevati k spremljanju napredka in ocenjevanju učinka izvajanja priporočila Komisije in sklepov Sveta. Morala bi tudi prispevati k usklajevanju na evropski ravni in k izmenjavi informacij in dobrih praks, povezanih s politikami držav članic na področju digitalizacije in spletne dostopnosti kulturnega gradiva in digitalnega arhiviranja.
            
         
               (8)
            
            
               Zato je treba ustanoviti skupino strokovnjakov držav članic za digitalizacijo in digitalno arhiviranje ter opredeliti njene naloge in sestavo.
            
         
               (9)
            
            
               Skupina bi morala biti sestavljena iz predstavnikov držav članic s strokovnim znanjem na zadevnem področju. Komisija bi morala imeti možnost povabiti opazovalce, zlasti iz drugih držav članic in mednarodnih organizacij, ali strokovnjake s posebnim strokovnim znanjem o temi, ki je na dnevnem redu zasedanja skupine, da doseže učinkovito evropsko sodelovanje.
            
         
               (10)
            
            
               Za člane skupine je treba določiti pravila o razkrivanju podatkov, brez poseganja v Pravilnik Komisije o varnosti iz Priloge k Sklepu Komisije 2001/844/ES, ESPJ, Euratom (5).
            
         
               (11)
            
            
               Osebne podatke, povezane s člani skupine, je treba obdelovati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (6).
            
         
               (12)
            
            
               Primerno je določiti obdobje uporabe tega sklepa. Komisija bo pravočasno preučila smiselnost podaljšanja tega obdobja –
            
         SKLENILA:
   Člen 1
   Strokovna skupina držav članic za digitalizacijo in digitalno arhiviranje
   Z dnem sprejetja tega sklepa se ustanovi skupina strokovnjakov „strokovna skupina držav članic za digitalizacijo in digitalno arhiviranje“, v nadaljevanju imenovana „skupina“.
   Člen 2
   Naloga
   Naloga skupine je:
   
               (a)
            
            
               spremljati napredek in ocenjevati učinek izvajanja Priporočila Komisije z dne 24. avgusta 2006 o digitalizaciji in spletni dostopnosti kulturnega gradiva in digitalnem arhiviranju ter Sklepov Sveta z dne 13. novembra 2006 o digitalizaciji in spletni dostopnosti kulturnega gradiva in digitalnem arhiviranju;
            
         
               (b)
            
            
               zagotavljati forum za sodelovanje med organi držav članic in Komisijo na evropski ravni ter skrbeti za izmenjavo informacij in dobrih praks, povezanih s politikami in strategijami držav članic na področju digitalizacije in spletne dostopnosti kulturnega gradiva in digitalnega arhiviranja.
            
         Skupina pri izvajanju zgoraj navedenih nalog upošteva delo, ki so ga opravile druge skupine, ki jih je ustanovila Komisija, na področju digitalizacije in digitalnega arhiviranja.
   Člen 3
   Posvetovanje
   Komisija se lahko posvetuje s skupino o kateri koli zadevi, povezani z digitalizacijo in spletno dostopnostjo kulturnega gradiva in digitalnim arhiviranjem.
   Člen 4
   Člani – imenovanje
   1.   Vsaka država članica običajno imenuje največ dva predstavnika kot člana skupine. V ustrezno utemeljenih primerih lahko posamezna država članica imenuje še tretjega predstavnika. Člani se imenujejo ob upoštevanju njihove strokovne usposobljenosti na področjih digitalizacije in spletne dostopnosti kulturnega gradiva in digitalnega arhiviranja.
   2.   Države članice lahko imenujejo namestnike članov skupine, v enakem številu in pod enakimi pogoji kot člane; namestniki zamenjujejo odsotne člane.
   3.   Člani skupine opravljajo svoje dolžnosti, dokler niso zamenjani ali se jim mandat ne obnovi.
   4.   Člane, ki ne morejo več učinkovito prispevati k razpravam skupine ali dajo odpoved ali ne upoštevajo pogojev iz odstavka 3 tega člena ali člena 287 Pogodbe, je mogoče zamenjati.
   5.   Imena članov se zbirajo, obdelujejo in objavljajo v skladu z Uredbo (ES) št. 45/2001. Imena članov se objavijo na spletni strani digitalnih knjižnic i2010 (7).
   Člen 5
   Delovanje
   1.   Skupini predseduje Komisija.
   2.   V dogovoru s Komisijo se lahko ustanovijo podskupine za proučitev posebnih vprašanj v okviru nalog in pristojnosti, ki jih določi skupina. Take podskupine se razpustijo takoj, ko opravijo svoje naloge.
   3.   Predstavnik Komisije lahko zaprosi opazovalce, zlasti iz drugih evropskih držav in mednarodnih organizacij, ali strokovnjake s posebnim strokovnim znanjem o temi na dnevnem redu, da sodelujejo v razpravah skupine ali podskupine, če to prispeva k učinkovitemu evropskemu sodelovanju.
   4.   Člani ne smejo razkrivati informacij, ki jih dobijo pri sodelovanju v razpravah skupine ali podskupine, če se te informacije po mnenju Komisije nanašajo na zaupne zadeve.
   5.   Skupina in njene podskupine se običajno sestajajo v prostorih Komisije v skladu s postopki in časovnim razporedom, ki jih določi Komisija. Komisija zagotovi tajniške storitve. Zasedanj skupine in njenih podskupin se lahko udeležujejo tudi drugi uradniki Komisije, ki jih zanimajo razprave.
   6.   Skupina sprejme svoj poslovnik na podlagi standardnega poslovnika, ki ga je sprejela Komisija.
   7.   Komisija lahko objavi kakršen koli povzetek, sklepno ugotovitev, delno sklepno ugotovitev ali delovni dokument skupine, v izvirnem jeziku zadevnega dokumenta.
   Člen 6
   Povrnitev stroškov udeležencem zasedanja
   Komisija povrne potne stroške in, kadar je to primerno, dnevnice članov, strokovnjakov in opazovalcev, povezane z dejavnostmi skupine, v skladu s pravili Komisije o nadomestilih za zunanje strokovnjake. Povrnitev stroškov za člane je omejena na enega strokovnjaka na državo članico.
   Člani, strokovnjaki in opazovalci za svoje storitve niso plačani.
   Stroški zasedanj se povrnejo v mejah letnega proračuna, ki ga pristojne službe Komisije dodelijo skupini.
   Člen 7
   Uporaba
   Ta sklep se uporablja do 31. decembra 2010.
   
      V Bruslju, 22. marca 2007
      
         
            Za Komisijo
         
         Viviane REDING
         
         
            Članica Komisije
         
      
   
   
      (1)  COM(2005) 229 konč.
   
      (2)  COM(2005) 465 konč.
   
      (3)  UL L 236, 31.8.2006, str. 28.
   
      (4)  UL C 297, 7.12.2006, str. 1.
   
      (5)  UL L 317, 3.12.2001, str. 1. Sklep, kakor je bil nazadnje spremenjen z Sklepom 2006/548/ES, Euratom (UL L 215, 5.8.2006, str. 38).
   
      (6)  UL L 8, 12.1.2001, str. 1.
   
      (7)  http://europa.eu.int/information_society/activities/digital_libraries/index_en.htm